……………(sz.) napirend

**E L Ő T E R J E S Z T É S**

1. **a Képviselő-testülete 2023. február 28-i rendes ülésére**

**Tárgy:** ABudai Polgár Kiadó, Tájékoztató és Kulturális Közhasznú Nonprofit Kft.

2023. évi üzleti tervének elfogadása

**Készítette:** Áncsán Márton

a Budai Polgár Kiadó, Tájékoztató és Kulturális

Nonprofit Kft. Felügyelő Biz. elnöke s.k.

**Látta:** ……………………………….

dr. Szalai Tibor

jegyző

……………………………….

dr. Silye Tamás

jegyzői igazgató

A napirend tárgyalása zárt ülést nem igényel.

**Tisztelt Képviselő-testület!**

A Budai Polgár Nonprofit Kft. (Társaság) 2023. évi üzleti tervét az elmúlt évekkel azonos célok és általános irányelvek jellemzik.

Ezek a célok:

1. **a költséghatékony működés,** a költségek racionalizálása, a kiadások csökkentése,
2. a **gazdasági nehézségek, a rezsiköltségek emelkedése,** valamint **az infláció negatív gazdasági hatásainak kiküszöbölése**.

Mindezzel párhuzamosan prioritást képvisel

1. a magas színvonalon végzett **szakmai munka feltételeinek megteremtése**,
2. a II. kerületiekért végzett **közhasznú tevékenységek bővítése**, és
3. a közel **két évtizede a Társaságnál dolgozó kollégák erkölcsi és anyagi megbecsülése** is.

Ezen irányelvek figyelembevételével készült a Társaság 2023. évi üzleti terve.

A Társaság elsődleges feladata továbbra is az **50 000 példányban** megjelenő **Budai Polgár újság** **megjelentetése** (párhuzamosan a **Budai Polgáros honlap** és **FB-oldal frissítése**). Az újság továbbra is nagyon kedvelt a kerületiek körében és nagy olvasottságnak örvend, a visszajelzések alapján minden korosztály rendszeresen olvassa. Az újság szerkesztésekor, tartalommal való megtöltésekor a **maximális közszolgálatiság** céljait tartjuk szem előtt.

Emellett a Társaság az önkormányzattal kötött **külön szerződések keretében** lát el egyéb – javarészt **kommunikációs és szervezési** – feladatokat.

A Társaság alapvetően az **éves önkormányzati támogatásból**, illetve a **hirdetési** **bevételekből** gazdálkodik. A hirdetési bevételek **2021-ben növekedni kezdtek, és ez a folyamat 2022-ben is folytatódott.**

Ugyanakkor több – a Társaságtól független – gazdasági körülmény nehezíti a gazdálkodást. Ilyen a 14,5 százalékos **éves** **infláció**, a **nyomdaköltségek jelentős mértékű növekedése**, illetve **az igénybe vett szolgáltatások díjának** (pl. terjesztés, könyvelési és számviteli szolgálatások, fotózás) **emelkedése**.

A Társaságunk üzleti terve szerint az alkalmazásában álló közel **két évtizede hűséges kollégák** **fizetését** **15-20%-kal tervezi emelni**.

A **Felügyelő Bizottság** a Társaság 2023. évi üzleti tervét **a 2023. február 3-i ülésén** tárgyalta és fogadta el.

Kérem a tisztelt Képviselő-testületet a határozati javaslat elfogadására.

**H a t á r o z a t i j a v a s l a t**

A Képviselő-testület úgy dönt, hogy a Budai Polgár Kiadó, Tájékoztató és Kulturális Közhasznú Nonprofit Kft. – jelen határozat mellékletét képező – 2023. évi üzleti tervét elfogadja.

A Képviselő-testület felkéri a Polgármestert az ügyvezető értesítésére a szükséges intézkedések megtétele érdekében.

**Felelős:** Polgármester

**Határidő:** 2023. március 1.

*/A határozati javaslat elfogadása egyszerű többségű szavazati arányt igényel./*

**Budapest, 2023. február 20.**

**dr. Varga Előd Bendegúz**

**alpolgármester**